་ལྡན་ཆོས་
རྗེས་འདི་དང་མི་འདྲ་བར་བཤད་ཀྱང༌། ལམ་རིམ་ཆུང་ངུ་ན་ཡང་འདི་ཁོ་ན་ལྟར་ཡོད།
(༥༢བ)བདེན་གཉིས་རང་འགྲེལ་གྱི་རྩོད་ལན་ཕར་ཕྱིན་མཐའ་དཔྱོད་ཀྱི་བདེན་གཉིས་
ཐད་ན་བཀོད་ཡོད་པ་དེ་ཡིན། མཆན་དུ་དགག་བྱ་བདེན་པ་དབང་ཤེས་ལ་མི་སྣང་བར་
འདོད་ན་རྩོད་ལན་འདི་དག་མི་ཤོད་གསུངས་ལ། རྣམ་བཤད་དགོངས
ངས་པ་རབ་གསལ་གྱི་
དགག་བྱ་ངོས་འཛིན་སྐབས་རང་རྒྱུད་པ་གཉིས་ཀའི་ལུགས་ལ་དགག་བྱ་བདེན་པ་དབང་
ཤེས་ལ་མི་སྣང་བར་གསུངས་པ་ཡིག་ཆར་རིགས་ངོའི་བདེན་གྲུབ་མི་སྣང་བ་ལ་ ་དགོངས་པ་
བླངས་གསུངས། འདི་ལ་ལོག་རྟོག་མང་བ་གཞན་དུ་བཤད་ཟིན་ཏོ་ཞེས་པ་དབུ་མ་རྒྱས་པ་
ཡིན། སྟོན་ཐུན་ལས་འཇིག་རྟེན་ཤེས་ངོར་ཡང་ལོག་གཉིས་མི་རུང་གསུངས། ལམ་རིམ་
ཆུང་ངུ་ལས་འཇིག་རྟེན་ཤེས་ངོ་ལ་ལྟོས་ཏེ་ཡང་ལོག་གཉིས་འཇོག་པར་གསུངས། འདི་
ལྟར་ན་འཇིག་རྟེན་ཉིད་ལས་བདེན་ཡིན་ཞེས་པའི་འཇིག་རྟེན་ལ་ཐ་སྙད་པའི་ཤེས་པ་འཇོག་
དགོས་པ་ལྟ་བུར་སྣང་ཞིང་། དཔལ་ལྡན་ཆོས་རྗེས་ཡང་(ཀྱང་)དེ་ལྟར་བཤད་ལ། ཡིག་
ཆར་དེ་ལ་བདེན་འཛིན་དགོས་པར་གསུངས་པ་ནི་འཇིག་རྟེན་ཤེས་ངོར་ཡང་དག་ཏུ་འཇོག་
པའི་འཇིག་རྟེན་ལ་བདེན་འཛིན་དགོས་པའི་དོན། དེས་ན་ཤེས་ངོར་ཡང་དག་དང་ཤེས་
ངོ་ལ་ལྟོས་ཏེ་ཡང་དག་ཅེས་པ་གཉིས་མི་འདྲ་ཚུལ་གསུངས།
རྒྱལ་པོ་ཆེན་པོ་སྐྱེས་བུ་གང་དག་འདི་ནི་ཁམས་དྲུག་པ་ཞེས་ཡོད་ཀྱང་གང་ཟག་འདི་
ནི་ཞེས་པ་ཡིན། ཤེར་མདོ་ལས་ཀྱང་སུམ་ཅུ་རྩ་གསུམ་གྱི་བྱ་ཕུང་བོ་ཆེན་པོ་གཤོག་སྒྲོ་
--518 ---

༄༅། གྲུབ་མཐའ་ཆེན་མོའི་བཤད་ལུང་གི
་སྙིམ་པའི་མེ་ཏོག་ཅེས་བྱ་བ་བཞུགས་སོ།
-་
མེད་པ་དཔེར་བྱས་གསུངས་པ་མདོ་སྡུད་པ་ན་ཡོད་པ་དེ་ཡིན། འཇིག་ལྟ་ཉི་ཤུ་བོ་འདི་
(༥༣ན)ཀུན་བཏགས་ཡིན་ཀྱང་རགས་པ་ཡིན་མིན་ལ་དོགས་པ་ཡོད། གོང་དུ་ཆོས་བདག་
་མཐའ་བཀག་པ་ཞེས་གསུངས་ཤིང༌། དཔལ་ལྡན་ཆོས་རྗེས་གཟུགས་ལ་བདག་རང་
བཞིན་གྱིས་ཡོད་པར་འཛིན་པ་ཡང་འཇོག་པས་འདི་ལ་ཆོས་ཀྱི་བདག་འཛིན་ཕྲ་མོ་ཡོད་ཟེར་
ཀྱང་དཔྱད་དགོས། ཡིག་ཆར་རྩེ་མོའི་འཇིག་ལྟ་ཀུན་བཏགས་དང་། རྩ་བའི་འཇིག་ལྟ་
ལ་ལྷན་སྐྱེས་ཀུན་བཏགས་གཉིས་ཡོད་པར་གསུངས། འདི་ལ་བདག་ཕུང་བོ་དང་མཚན་
ཉིད་མི་མཐུན་པའི་རྫས་ཡོད་དུ་འཛིན་པ་ཡོད་པར་གསུངས་ཀྱང་། རང་རྒྱུད་པ་མན་གྱི་
ལུགས་ལ་རུང་ཙམ་ཡིན་ལ། སྐབས་འདིའི་ལྡན་པ་ཞེས་པ་གནག་ལྡན་དང་གཟུགས་ལྡན་
!་སོགས་
ལྟར་ངོ་བོ་གཅིག་ཐ་དད་ཀྱི་ལྡན་ཚུལ་གཉིས་ལས་ཕྱི་མ་ལ་བྱེད་དགོས་སམ། : རྣམ་བཤད་
དགོངས་པ་རབ་གསལ་ལས་ཀྱང༌། བདག་ལ་གཟུགས་ངོ་བོ་ཉིད་ཀྱིས་ལྡན་པ།: གཟུགས་
ལྭ་བདག་ངོ་བོ་ཉིད་ཀྱིས་ལྡན་པ། : གཟུགས་ངོ་བོ་ཉིད་ཀྱིས་བདག་ཏུ་འཛིན་པ་
གསུངས་པས་དཔྱད་དགོས་ཤིང་ཕྱི་མ་འདི་བདག་འཛིན་རགས་པ་ཡིན་བྱས་ཀྱང་རུང་སོགས་
གསུངས། ཚུལ་ཁྲིམས་ཉམས་པ་ནི་བླ་ཡི་ལྟ་བ་ཉམས་པ་ནི་དེ་ལྟ་མིན་ནོ།། སོགས་ལ་སླ་
ཡི་ཞེས་དང་བླ་ཡི་ཞེས་པ་གཉིས་འབྱུང་བའི་ཕྱི་མ་དག་པར་གསུངས་ལ་བླ་ཞེས་པ་དེ་རུང་
པའམ་ཆོག་པའི་དོན་ཡིན།
བཞི་བརྒྱ་བར་ཐེ་ཚོམ་ཐོས་པ་ཙམ་གྱིས་ཀྱང༌།། སྲིད་པ་ཧྲུལ་བོར་བྱེད་པར་
འགྱུར།། ཞེས་པ་ནི་སྟོང་ཉིད་ལ་དོན་འགྱུར་གྱི་ཐེ་ཚོམ་སྐྱེས་པ་(༥༣བ)ཙམ་གྱིས་ཀྱང་སྲིད་
་་
པ་ཧྲུལ་བོར་བྱེད་པའམ་དྲལ་གཏོང་བར་གསུངས་པ་ཡིན། བོད་སྔ་མ་ཚོས་ཐང་ཁྲོམ་གྱི་རྩ་
བར་ཆུར་ཁུ་བླུག་པས་སླར་སྐྱེ་མི་རུང་བ་དང་དཔེ་དོན་སྦྱར་ནས་བཤད། ཡིག་ཆུང་ཉེར་
གཅིག་གི་ལྟ་བའི་ཡིག་ཆུང་ལས་སྟོང་ཉིད་མངོན་སུམ་དུ་རྟོགས་ནས་སྒོམ་ཚུལ་ལ་འདྲ་མིན་
གྱི་ཚིག་ཟུར་བྱུང་བས་རྗེའི་གསུང་མིན་པར་བ་སོའི་ལྟ་ཁྲིད་ལས་གསུངས་པ་ནི་ཚིག་དེ་ཀ་
ཙམ་མིན་པར་གསུངས་པ་ཡིན་གྱིས་(གྱི་)གཞུང་རིལ་བོ་རྗེའི་གསུང་མིན་པར་གསུངས་པ་
-519

༄༄༅།། རྒྱལ་མཁན་ཆེན་སྐལ་བཟང་རྒྱགས་པ་རྒྱུ་མཚོའི་གསུང་འབུམ་པོད་དང་པོ་བཞུགས་སོ།།
མིན་ལ། འདིར་ཡང་སྙིང་ནང་གི་ཁྲག་ལྟ་བུའི་ལྟ་བའི་ཡིག་ཆུང་ཞེས་འབྱུང་། ཞི་གནས་
རྗེས་མཐུན་པ་ལས་ལྷག་མཐོང་རྗེས་མཐུན་པ་འགྲུབ་པ་འདི་ལས་དང་བོ་བའི་ལྟ་བ་སྐྱོངས་
(སྐྱོང་)ཚུལ་ཡིན། ཡུལ་ཡུལ་ཅན་གྱི་གཉིས་སྣང་ཡོད་ཀྱང་ངེས་ནུས་ཞེས་པ་ཡིན་པས་མི་
ནུས་ཞེས་པ་མ་དག། སྤྲོས་པའོ་ཅོག་ནི་སྤྲོས་པ་ཡོད་དོ་ཅོག་ཅེས་པའི་མིང་ཡིན། རྗེ་
བཙུན་འཇམ་དབྱངས་ཀྱིས་རྗེ་རིན་པོ་ཆེ་ལ་སྤྱིར་སྣང་སྟོང་གཉིས་ལ་ཉེ་རིང་མི་རིགས་ལྷག་
པར་སྣང་བ་ལ་རྩིས་སུ་བྱེད་དགོས་གསུངས། རྒྱལ་ཚབ་ཀྱིས་མཛད་པའི་རྩ་ཤེས་ཀྱི་དཀའ་
གནས་བརྒྱད་ཀྱི་ཟིན་བྲིས་ཟེར་བ་ཞིག་ཡོད། འདིར་སངས་རྒྱས་མ་ཐོབ་བར་དུ་འཕགས་
པའི་མཉམ་བཞག་ཡེ་ཤེས་མ་ཡིན་པའི་མ་འཁྲུལ་བའི་ཤེས་པ་མེད་གསུངས་ཤིང་རྗེས་ཀྱང་དེ་
ལྟར་གསུངས་པ་ལ། ཡིག་ཆ་ཚོར་རྒྱུན་མཐའི་སེམས་བསྐྱེད་ལྟ་བུ་མ་གཏོགས་ཞེས་ཞིབ་ཆ་
མཛད་ཡོད། མངོན་གྱུར་རྟོགས་པའི་ཞེས་པ་མངོན་སུམ་དུ་རྟོགས་པའི་དོན་ཡིན། ཚད་
མའི་(༥༤ན)རྣམ་བཞག་ལ་འདོད་ཚུལ་ཐུན་མོང་མ་ཡིན་པ་མང་བ་ཚད་མའི་རྣམ་བཤད་
དང་དབུ་མའི་ཡིག་ཆ་སོགས་ལས་ ་ཤེས་དགོས་གསུངས། འཇིག་རྟེན་ན་མེད་པ་ཡང་རྒྱུ་
ཉིད་དུ་ཡོད་དེ་ཞེས་པ་ཡིན་པས་རྒྱུད་ཉིད་དུ་ཡོད་དེ་ཞེས་པ་མ་དག། སངས་རྒྱས་ཀྱི་རྒྱུད་
ལ་ཤེས་སྒྲིབ་གཏན་ཟད་ཙམ་འཇོག་གིས(གི)། ཤེས་སྒྲིབ་ཞིག་པ་ཤེས་སྒྲིབ་ཡིན་པས་མི་
འཇོག་པར་ཡིག་ཆ་ན་ཡོད་པ་ལྟར་ཡིན། འདི་བའི་ལུགས་ལ་མངོན་སུམ་ཚད་མ་མངོན་
སུམ་ཡིན་མིན་འདིར་གསུངས་པ་ལྟར་དུ་ཡིག་ཆ་ན་ཡང་
ང་ཡོད་ལ། རང་རྒྱུད་པ་མན་གྱིས་
མངོན་སུམ་གྱི་སྐད་དོད་པྲ་ཡ༷་ཀྵ་ཞེས་པ་ཡུལ་ཅན་ལ་དངོས་མིང་དང་ཡུལ་ལ་བཏགས་
ནས་འཇུག་པར་འདོད། འདི་བས་དེ་ཡུལ་ལ་དངོས་མིང་དང་ཡུལ་ཅན་ལ་བཏགས་ནས་
འཇུག་ཅེས་གོ་ལྡོག་ནས་འདོད། གང་སྡུག་བསྔལ་འདི་ངེས་པར་སྤངས་པ་མ་ལུས་པར་
སྤངས་པ་ཞེས་སོགས་ཀྱི་ནུབ་པ་ཡན་ད་ལྟ་བ་དང་སྡུག་བསྔལ་གཞན་གྱིས་སོགས་མ་འོང་
བ་(འོངས་པ་)ལ་སྦྱོར་དགོས། འདི་བས་ལྷག་མེད་མྱང་འདས་སྔོན་དང་ལྷག་བཅས་མྱང་
འདས་རྗེས་སུ་མངོན་དུ་བྱེད་པར་བཞེད།
-520---

༄༅།། གྲུབ་མཐའ་ཆེན་མོའི་བཤད་ལུང་གི་བསྲུང་
བྱ་བ་བཞུགས་སོ།།
འདིར་ཤེས་སྒྲིབ་ཏུ་གྱུར་པའི་མ་རིག་པ་ཡོད་པ་ལུང་འདྲེན་དང་བཅས་གསལ་བར་
གསུངས་ཤིང་། རྗེའི་གསུང་རྣམས་སུ་ཤེས་སྒྲིབ་ལ་ཤེས་པ་འཇོག་ཚུལ་གསལ་བོར་གསུངས་
པ་མེད། ཤེས་སྒྲིབ་ཏུ་གྱུར་པའི་ཨ་རིག་པ་ལ་ལས་འབྲས་ཀྱི་འབྲེལ་བ་ཕྲ་མོ་དང་སངས་
རྒྱས་ཀྱི་གསང་བ་བསམ་གྱིས་མི་ཁྱབ་པ་ལ་རྨོངས་ཙམ་གྱི་མ་རིག་པ་འཇོག། ཡིག་ཆར་
བདེན་གཉིས་ངོ་བོ་ཐ་དད་(༥༤བ)དུ་འཛིན་པ་ཡང་བཞག་སྟེ། འདི་འདྲའི་འཛིན་ཚུལ་
ཅན་གྱི་ཤེས་པ་ཞིག་འཇོག་མི་འཇོག་དཔྱད་རྒྱུ་ཡོད་གསུངས། སྣང་བས་མེད་མཐའ་དང་
སྟོང་བས་ཡོད་མཐའ་སེལ་བར་རང་རྒྱུད་པ་ནས་རྒྱང་ཕན་པ་ཡན་ལ་འདྲ་ཡང་། · འདི་བས
དེ་ལས་ལྡོག་སྟེ་སྣང་བས་ཡོད་མཐའ་དང་སྟོང་བས་མེད་མཐའ་སེལ་བར་འདོད། བཅད་
ཤེས་ཀྱི་འཇོག་ཚུལ་ཚད་མ་བ་དང་འདྲ་མི་འདྲའི་གསལ་ཁ་མེད་ལ་སྟོང་ཉིད་རྟོགས་པའི་
རྗེས་སུ་དེའི་སྟོབས་ཤུགས་ཀྱིས་རང་བཞིན་མེད་པ་ཡོད་པར་མངོན་སུམ་དུ་རྟོགས་པའི་དྲན་
ཤེས་འབྱུང་བ་དེ་འདྲ་བཅད་ཤེས་ལ་འཇོག་དགོས། འདི་བས་རྒྱུ་འབྲས། » བྱ་བྱེད། ཆ་
དང་ཆ་ཅན་སོགས་ཕན་ཚུན་ལྟོས་པར་འདོད། རང་རྒྱུད་པ་མན་གྱིས་འབྲས་བུ་རྒྱུ་ལ་ལྟོས་
པར་འདོད་ཀྱང་རྒྱུ་འབྲས་བུ་ལ་ལྟོས་པ་མི་འདོད། སོ་སྐྱེ་དབང་ཤེས་སོགས་འཁྲུལ་ཤེས་
ཡིན་ཀྱང་རང་ཡུལ་ལ་ཚད་མར་སོང་བ་མི་འགལ། ཐོ་ཡོར་ལ་མིར་བཏགས་པ་དང་མི་
དངོས་ལ་
ས་ལ་མིར་བཏགས་པ་གཉིས་ལ་ཡུལ་གྱི་རང་ངོས་ནས་མ་གྲུབ་པ་ལ་ཁྱད་མེད་ཀྱང་སྔ་
མ་ལ་ཀུན་རྫོབ་དཔྱོད་པའི་རིགས་ཤེས་ཀྱིས་གནོད། ཕྱི་མ་ལ་དོན་དམ་དཔྱོད་བྱེད་ཀྱིས་
མི་གནོད་ཅིང་ཀུན་རྫོབ་དཔྱོད་བྱེད་ཀྱིས་གྲུབ་པའི་ཁྱད་པར་ཡོད་ལ། ལྟ་ཁྲིད་དུ་འབྲོག་
པ་སངས་རྒྱས་སངས་རྒྱས་ཡིན་མིན་སོགས་ཀྱི་དཔྱད་པའང་མཛད། དཔེར་ན་རྫས་སམ་
དངོས་པོའི་སྒྲ་བཞིན་ནོ་ཞེས་པའི་རྫས་དེ་ནོམ་རྫས་ཟེར་བ་ལྟ་བུ་སྟེ་འདི་དང་རྫས་ཡོད་ཅེས་
པའི་རྫས་རྩ་བ་ནས་འདྲ་ཀིན་མེད་གསུངས། ཕར་ཕྱིན་མཐའ་དཔྱོད་དུ་སྐྱབས་འགྲོ་བདུན་
ཅུ་བའི་ལུང་དྲངས་ནས་སློབ་པ་ལ་འཕགས་པ་དགོས་པར་གསུངས། སེམས་བརྟན་ཁྱད་
པར་(༥༥ན)འགྲོ་བ་ཡི།། ཞེས་པ་ལ་འདུན་བརྟན་ཞེས་ཀྱང་འབྱུང་། བྱང་སེམས་ཀྱི་ལམ་
- 521 -

༄༅།། རྒྱལ་མཁན་ཆེན་སྐལ་བཟང་གྲགས་པ་རྒྱ་མཚོའི་གསུང་འབུམ་པོད་དང་པོ་བཞུགས་སོ།
རྣམ་པ་སུམ་ཅུ་གཉིས་ཏེ་ཞེས་ཡོད་ཀྱང་ལས་རྣམ་པ་སུམ་ཅུ་རྩ་གཉིས་ཞེས་པ་ཡིན།
ལེགས་ལྡན་ལྟར་ནམ་མཁའ་དང་མཉམ་པའམ་ཞེས་པ་ཡིན་པས་མཉམ་པའི་ཞེས་ཡོད་
པ་མ་དག། སྨོན་པ་སོགས་རྒྱས་པར་བཤད་པ་ལྟ་བུ་ཞེས་པ་ཡིན་པས་སྨོན་པ་སོགས་དང་
ཞེས་པ་མ་དག། དབང་གིས་སྐྱེ་བ་ནི་དབང་འབྱོར་བའི་དབང་གིས་སྐྱེ་བ་སྟེ་འོག་ཏུ་དབང་
གིས་སྐྱེ་བ་བཞི་དང་ཞེས་བཞི་ཀ་དབང་གི་སྐྱེ་བ་ཡིན་པ་འདྲ་བ་ཞིག་གསུངས་པ་ཡི་གེ་མ་
དག་གམ་གསུངས། སྤྱིར་སྦས་ཚུལ་ལ་མ་བསྟན་པའི་སྦས་པ་མི་མངོན་པའི་སྦས་པ་ ་གཉིས་
ལས་རྒྱུད་སྡེ་འོག་མ་མན་ཆད་དུ་བདེ་བ་ཆེན་པོའི་ཡེ་ཤེས་སྔ་མའི་ཚུལ་གྱི་སྦས། རླུང་
རགས་ཕྲ་ཤིན་ཏུ་ཕྲ་བ་གསུམ་བཞག་པ་དེ་དག་གི་རང་གདངས་ངག་རགས་ཕྲ་ཤིན་ཏུ་ཕྲ་
བ་གསུམ་ཏུ་འཇོག་དགོས་པས་འདིར་ལུས་ཀྱི་དེས་ངག་ལ་ཡང་གསུམ་ཡོད་པར་ཤེས་དགོས་
ཚེས་
གསུངས་པ་རེད་གསུངས། ཐུབ་བསྟན་ནོར་འཛིན་ཀུན་འདེགས་ཀུརྨ་སུ།། ཞེས་པའི་
ཀུརྨ་རུས་སྦལ་ཀྱི་མིང་ཡིན། རིགས་པའི་གྲུ་རྫིངས་དམན་འཁྲུལ་དང་བོའི་རྒྱུད།།
སོགས་སྔོན་གྱི་གཏམ་རྒྱུད་དང་སྦྱར་བ་སྟེ། སྔོན་བྲམ་ཟེའི་བུ་མྱུར་འགྲོ་ཟེར་བ་ལ་མིའམ་
ཅི་མོ་ཞིག་གིས་པི་ཝང་ཞིག་བྱིན་ནས་རྒྱུད་དང་བོ་ལ་རེག་ན་མི་ཤིས་པ་འབྱུང་བར་སྨྲས་
ཀྱང༌། ཕྱིས་རྒྱ་མཚོར་འགྲོ་བའི་ཚོང་བ་མང་བོས་པི་ཝང་མཁན་དེ་ཁྲིད་ནས་ལྷན་ཅིག་གྲུ་
ལ་ཞུགས་ཏེ་འགྲོ་བའི་སྐབས་ཞིག་(ཤིག་)ཏུ་པི་ཝང་གི་རྒྱུད་གཞན་པ་རྣམས་བརྡུངས་པས་
སྒྲ་ཤིན་ཏུ་སྙན་པ་བྱུང༌། དེར་ཚོང་(༥༥བ)པ་རྣམས་ཀྱིས་རྒྱུད་དང་བོ་དེ་བརྡུང་ཞེས་ནན་
གྱིས་སྨྲས་པ་ལྟར་བརྡུངས་པས་དེ་མ་ཐག་གྲུ་རྫིང་ཞིག་ནས་ཐམས་ཅད་རྒྱ་མཚོར་ལྷུང་བའི་
ལོ་རྒྱུས་ཡོད་པ་དེ་རེད་གསུངས། འགྲོ་རྣམས་རྫུ་འཕྲུལ་བཞིན་དུ་ས་རིམ་ ་བགྲོད།།
པ་ནི། ས་ལམ་གྱི་བགྲོད་པ་སངས་རྒྱས་ཀྱི་རྫུ་འཕྲུལ་བཞིན་དུ་མྱུར་བར་སྨོན་པ་ཡིན། ཉི་
མ་བརྒྱས་གསལ་ཀུན་མཁྱེན་མྱུར་ཐོབ་ཤོག། ཅེས་པ་ནི། ཉི་མ་བརྒྱ་ལས་གསལ་བ་ཞེས་
པའི་རྣམ་དབྱེ་བསྡུས་པ་ཡིན་གསུངས། ཁྲི་རིན་པོ་ཆེ་ངག་དབང་བློ་གྲོས་ཞེས་པ་ཁྲི་རྒྱ་ནག་
ཅེས་
པ། དྲིན་ཅན་བླ་མ་དོན་འགྲུབ་(གྲུབ་)རྒྱ་མཚོ་ཞེས་པ་ཐོར་གོད་མཁན་པོ། དགོན་ལུང་
- 522 ----

༄༅། གྲུབ་མཐའ་ཚེན་མོའི་
ལ་བྱ་བ་བཞུགས་སོ།།
སྤྲུལ་སྐུ་བློ་བཟང་ཆོས་ལྡན་ཞེས་པ་ལྕང་སྐྱ་གོང་མ། རིགས་པའི་དབང་ཕྱུག་ཤེས་རབ་སྦྱིན་
པ་ཞེས་པ་ཉི་ཐང་བ་ཡིན་གསུངས།
དེ་ལྟར་བཤད་ལུང་རྫོགས་པའི་མཇུག་ཏུ་ཉིད་ནས་བཤད་ལུང་འདི་ཨ་ལགས་རིན་པོ་
”ལས་གསན་ཚུལ་དང་། འདི་ཀུན་མཁྱེན་གྱི་ལེགས་བཤད་རྨད་དུ་བྱུང་བ། རྒྱ་གཞུང་
སོགས་ལ་བལྟ་ཐུབ་ན། ་ གསུང་རབ་རབ་འབྱམས་ལ་བལྟ་བའི་མིག་གཅིག་བུར་གྱུར་པ་
ཞིག་ཡིན་ཚུལ་དང༌། ཧལ་ཧ་དཔལ་ལྡན་ཆོས་རྗེས་འདི་ལ་མཆན་པོ་ཏིར་ལོངས་པ་ཞིག་
བརྩམས་ནས་དོགས་པ་མང་བོ་ཞིག་བཀོད་འདུག་ཅིང་། གྲུབ་མཐའ་འདི་ལ་ཡི་གེ་མ་དག་
པ་ཤིན་ཏུ་མང་བས་ཕལ་ཆེར་དེར་བཤད་པ་ལྟར་བདེན་པར་སྣང་ལ། འགའ་ཞིག་ནི་
མཁྱེན་གྱི་གསུང་འདི་ཚོ་གསུང་ཚུལ་བརླིང་ཞིང་ཚིག་ཚོགས་བསྐྱུངས་ཕྱིར་གཞུང་གཞན་ལ་
ཞལ་འཕངས་དང་དཀའ་གནས་མགོ་ཕྱུང་ཙམ་མཛད་པ་དང་། ་ མདོ་རྒྱུད་བསྟན་བཅོས་
ཀ་ནི་ཀུན་
མང་བོ་བསྒྲིགས་ནས་གསུངས་པ་ལྟ་བུ་མང་བས་(༥༦ན)བལྟས་ཙམ་ན་འབྲེལ་མ་ཆགས་པ་
དང་དོགས་པའི་གནས་སུ་སྣང་བ་ཙམ་ལས་དཔྱད་ན་དགོངས་པ་ཤིན་ཏུ་ཟབ་ཚུལ་སོགས་
གསུངས་ཤིང་། གྲུབ་མཐའ་འདི་སྡེ་སྲིད་ཀྱིས་ཀྱང་ཐུགས་ལ་བབས་ནས་འདིའི་དཀའ་
གནས་འགའ་ལ་དོགས་གཅོད་ཞིག་(ཅིག་)ཀྱང་བརྩམས་ཡོད་ཅེས་ཟིན་བྲིས་ཞིག་(ཤིག་)ལས་
མཐོང་ཞེས་ཞལ་འཕྲོས་ལ་བརྩལ་(བསྩལ་)ཏོ།།
སྨྲས་པ། གཞུང་ལུགས་འབུམ་སྡེའི་ཆུ་བོ་འདུས་པའི་གཏེར།། དགག་སྒྲུབ་
རིགས་པའི་རླབས་འཕྲེང་གཡོ་བ་ཅན།། ་ མཁས་གྲུབ་གདེངས་ཅན་སྟོང་གིས་རོལ་
པའི་གནས། གྲུབ་མཐའ་རྒྱ་མཚོའི་གཏིང་མཐའ་དཔག་པར་དཀའ།། ཁྱད་པར་
བདག་ནི་སྐྱེས་སྦྱངས་རྣམ་དཔྱོད་ཀྱིས།། དབེན་པས་ནོངས་པར་གྱུར་གང་སྙིང་ནས་
བཤགས།། ལེགས་པའི་ཆ་རྣམས་ཟླ་མེད་བླ་མ་མཆོག། མཆོད་པའི་མེ་ཏོག་གསར་བ་
ཉིད་གྱུར་ཅིག། འདི་ཡིས་དགེ་ཚོགས་སྟོན་ཟླ་ལྟར།། རྣམ་པར་དཀར་བ་གང་བསགས་
དེས།། ཐམས་ཅད་མཁྱེན་པའི་གྲོང་ཁྱེར་དུ།། རིང་བོར་མི་ཐོགས་ཕྱིན་གྱུར་ཅིག།
-523-

༄༄༅།། རྒྱལ་མཁན་ཆེན་སྐལ་བཟང་གྲགས་པ་རྒྱ་མཚོའི་གསུང་འབུམ་པོད་དང་པོ་བཞུགས་སོ།
ཅེས་གྲུབ་མཐའ་ཆེན་མོའི་བཤད་ལུང་གི་གསུང་བཤད་ཟིན་བྲིས་སུ་བཀོད་པ་སྙིམ་པའི་མེ་ཏོག་
ཅེས་བྱ་བ་འདི་ནི། བླ་མ་མཆོག་གི་ཞབས་ཀྱི་རྡུལ་དྲི་མ་མེད་པ་སྤྱི་བོས་མཆོད་པའི་སྐལ་བ་བཟང་བོ་
ལ་སྤྱོད་པ། ༧ བཙུན་གཟུགས་སྐལ་བཟང་གྲགས་པ་རྒྱ་མཚོས་བྲིས་པའོ།།
ཨོཾ་སྭ་སྟི། སྔོན་མེད་འཕྲིན་ལས་བཟང་པོའི་མངའ་ཐང་གིས།། བསྟན་འགྲོ་
ཡོངས་ལ་དབང་བསྒྱུར་སྐྱབས་མགོན་རྗེས། བརྩེ་བས་རྗེས་བཟུང་བཤད་སྒྲུབ་དར་རྒྱས་
གླིང༌།། གང་དེར་ཆོས་སྦྱིན་མི་ཟད་མཛོད་འདི་སྤེལ།།
-524-